als_Latn dik_Latn sag_Latn
Nga 38 drama shqipe të dorëzuara, vetëm 10 janë përzgjedhur nga Teatri Kombëtar si të përshtatshme për skenën më të madhe teatrore në vend Teatri Kombëtar shpalli dje listën e veprave të përzgjedhura për “Netët e leximit të dramës shqipe 3”, që zënë fill në datën 29 maj. Bëhet fjalë për vepra të dramaturgëve të njohur shqiptarë, por edhe relativisht të rinj si Leka Bungo, Bashkim Hoxha, Diana Çuli, Ilir Bezhani, Erion Kame, Saimir Gongo etj.
Provon në dramaturgji edhe Ylljet Aliçka, ndërsa është pranuar edhe një vepër e Martin Camajt, “Kandili i Argjendit”, propozuar nga regjisorja Driada Dervishi.
E veçanta e këtij edicioni është se pjesë e tij mund të bëhen edhe veprat e tjera të papërfshira në listën e 10 të përzgjedhurave, veçse për leximin e tyre, pra për gjetjen e aktorëve, duhet të kujdesen vetë autorët.
“Veprat e përzgjedhura janë ato tekste që sipas perceptimit të TK-së i shkojnë më shumë për shtat repertorit të institucionit. Kuptohet, Teatri Kombëtar do të donte t’i lexonte të gjitha veprat si një kontribut për zhvillimin e dramës shqipe, por duke pasur parasysh infrastrukturën e institucionit nuk e ka të mundur. Gjithsesi, TK fton të gjithë autorët dhe regjisorët e teksteve që nuk janë në listën e mësipërme të bëhen pjesë e ‘Netët e leximit të dramës shqipe 3’, duke i vënë në dispozicion ambientet e punës dhe datën e leximit”, shpjegohet në njoftimin e Teatrit Kombëtar.
“Në këtë rast autorët dhe regjisorët duhet të marrin përsipër krijimin e stafit artistik në mënyrë vullnetare (aktorë të jashtëm), sepse institucioni me aktorët që disponon nuk mund të përballojë më shumë. Edhe këto tekste në përfundim të ‘Netët e leximit të dramës shqipe 3’ do të shqyrtohen nga bordi artistik njësoj me veprat e përzgjedhura nga TK, duke shmangur kështu çdo lloj paragjykimi”.
GARA
Në fund të muajit janar në Teatrin Kombëtar u dorë- zuan 38 vepra të dramaturgjisë shqipe. Duke u nisur nga eksperienca e dy edicioneve të para, që në krye të herës Teatri Kombëtar i paralajmëroi të gjithë pjesë- marrësit se në këtë edicion nuk do të pranoheshin ato vepra dramatike të cilat janë paraqitur në dy edicionet e mëparshme, me përjashtim të rasteve kur vepra në fjalë do të paraqitej dhe mbrohej nga një konceptim i mirëfilltë regjisorial.
Autorët duhet të paraqisnin vetëm një vepër, ndërkohë që të drejtën për të hyrë në fazën e parë të seleksionimit e patën edhe ato vepra të traditës apo bashkëkohore shqiptare, “të cilat vijnë si propozim i regjisorëve që nëpërmjet trajtimit të tyre regjisorial mendojnë se arrijnë parametrat e duhura për skenën dhe publikun e Teatrit Kombëtar.
Në rastin kur vepra dhe arsyetimi regjisorial kalojnë fazën e parë të seleksionimit, regjisori vetë, me ndihmën e stafit dhe trupës së Teatrit Kombëtar, realizon leximin në publik të veprës”. Një rast i tillë është edhe drama e Martin Camajt “Kandili i Argjendit”, propozuar nga regjisorja Driada Dervishi.
REGJIA
Paraqitja e propozimeve regjisor plus autor ishte një kusht i vendosur nga Teatri Kombëtar për të marrë pjesë në këtë maratonë të dramës shqipe. Prej listës së janarit kujtojmë se Leka Bungo, Erion Kame, Ilir Bezhani, Saimir Gongo, Armando Bora kanë preferuar ta bëjnë vetë regjinë e veprave të tyre, ndërsa Agush Mulliqi ia ka besuar veprën e tij Fatos Berishës; Bashkim Hoxha, Erson Zymberajt; Djana Çuli vetë drejtorit të Teatrit Kombëtar, Hervin Çuli, i cili të fundit vepër që ka ngjitur në skenën e TK ka qenë “Tri motrat” e Çehovit, ndërsa Ylljet Aliçka ka preferuar regjisoren Inis Gjoni.
ALMA MILE
als_Latn als_Latn als_Latn als_Latn als_Latn kac_Latn als_Latn als_Latn als_Latn als_Latn als_Latn gla_Latn